Leto je už nenávratne preč, no Ja vám už teraz ukážem, na čo sa môžete tešiť v nadchádzajúcej letnej sezóne.
Svadobná kolekcia 2022 bude unikátna v rozmanitosti materiálov a rôznych strihov, ktoré budú pútať pozornosť hlavne na štíhly driek nevesty. Nebudú opäť chýbať zmyselné výstrihy či dlhé vlečky a lesk svadobných šiat, ktoré neodmysliteľne patria do svadobného "must have".
Hlavným trendom roka budú svadobné šaty s rázporkom, ktoré dodajú neveste vznešenosť, voľnosť a pridajú na atraktivite!
V roku 2022 bude platiť staré, známe : Čím menej, tým viac !
Dôraz sa bude klásť na dokonalo padnúci strih šiat, ktorý vyzdvihne krásu samotnej nositeľky.
Celkový look perfektne dotvoríme doplnkami ako dlhým katedrálovým závojom, tiarou, čelenkou či závojovým bolerom, ktoré šaty ozvláštni a pridá na pútavosti pre hostí.
Samozrejme na svoje si prídu aj nevesty, ktoré sa chcú cítiť veľkolepo a rozprávkovo.
Určite v kolekcii nájdete aj svadobné šaty zdobené luxusnou čipkou a nadýchanou sukňou pretkanú lesklou výšivkou,
či navrstvenou tylovou sukňou, ktorá dodá šatám pravý "Disney" štýl !
Nezabudla som ani na vás nevesty, ktoré milujete klasiku. Klasické svadobné šaty majú v sebe ukryté neobyčajné čaro a vždy obstoja v skúške času. Pri pohľade na svoje svadobné portréty si aj o niekoľko rokov poviete, že ste si vybrali tie správne.
Kolekcia 2022 sa nesie v spojení nadčasovosti a modernosti , ktoré spolu vytvárajú jeden dokonalý harmonický celok.
Verím, že Nová kolekcia 2022 vás uchvátila a uvidíme sa pri skúšaní – Začíname od 22.1. 2022!
Ak ešte nemáte rezervovaný termín, tak nezaháľajte a objednajte sa už TERAZ
S láskou Lenka
Majiteľka